b'\n_START_ARTICLE_\nLuokavos kalnas\n_START_SECTION_\nPiliakalnis\n_START_PARAGRAPH_\nPiliakalnis yra pelk\xc4\x97mis apjuostos auk\xc5\xa1tumos \xc5\xa1iaur\xc4\x97s rytiniame pakra\xc5\xa1tyje, auk\xc5\xa1\xc4\x8diausioje jos vietoje, nuo XIX a. pabaigos smarkiai apardytoje \xc5\xbevyrduobi\xc5\xb3. I\xc5\xa1liko apie 60 m ilgio ryt\xc5\xb3\xe2\x88\x92vakar\xc5\xb3 kryptimi ir 16\xe2\x88\x9218 m plo\xc4\x8dio aik\xc5\xa1tel\xc4\x97s dalis (buvo apie 50 m plo\xc4\x8dio). Aik\xc5\xa1tel\xc4\x97 buvo apjuosta iki 1,5 m auk\xc5\xa1\xc4\x8dio pylimu, kurio 0,5 m auk\xc5\xa1\xc4\x8dio, 5 m plo\xc4\x8dio dalis i\xc5\xa1liko jos \xc5\xa1iaur\xc4\x97s vakariniame kra\xc5\xa1te. Vakarin\xc4\x97je aik\xc5\xa1tel\xc4\x97s pus\xc4\x97je b\xc5\xabta ir antro pylimo. Aik\xc5\xa1tel\xc4\x97je ir \xc5\xa1laituose yra kult\xc5\xabrinis sluoksnis, kuriame rasta lipdytos keramikos. Vidutinio statumo piliakalnio \xc5\xa1laitai buvo iki 20 m auk\xc5\xa1\xc4\x8dio. Jie nat\xc5\xabraliai i\xc5\xa1lik\xc4\x99 tik \xc5\xa1iaur\xc4\x97s vakar\xc5\xb3 pus\xc4\x97je, kitur nuardyti \xc5\xbevyrduobi\xc5\xb3. Aik\xc5\xa1tel\xc4\x97 dirvonuoja, \xc5\xa1laitai ir karjer\xc5\xb3 vietos apaug\xc4\x99 pu\xc5\xa1imis._NEWLINE_Rytin\xc4\x97je piliakalnio pap\xc4\x97d\xc4\x97je, apie 1 ha plote buvo pap\xc4\x97d\xc4\x97s gyvenviet\xc4\x97. 70 m \xc4\xaf vakarus nuo piliakalnio Ker\xc4\x97\xc5\xbei\xc5\xb3 kaimo laukuose buvo XI a.\xe2\x88\x92XIII a. senkapis (sunaikintas).\n_START_SECTION_\nAplinkiniai piliakalniai\n_START_PARAGRAPH_\nIn\xc4\x8d\xc4\x97n\xc5\xb3 piliakalnis 22 kmGrie\xc5\xbe\xc4\x97s piliakalnis 48 km_NEWLINE_Daubari\xc5\xb3 piliakalnis 34 km\xc5\xbdagar\xc4\x97s II piliakalnis 12 km_NEWLINE_\xc5\xbdagar\xc4\x97s piliakalnis 13 kmGyvoli\xc5\xb3 piliakalnis 32 km_NEWLINE_Papil\xc4\x97s piliakalnis 26 kmRek\xc4\x8di\xc5\xb3 piliakalnis 32 km_NEWLINE_Romu\xc4\x8di\xc5\xb3 piliakalnis 35 kmKalnelio piliakalnis 38 km_NEWLINE_Luponi\xc5\xb3 piliakalnis 42 km'